মাসটির অনন্য সাধারণ ফজিলতের জন্যই নবী করিম সঃ রমজান মাস শুরুর প্রাক্কালে শাবানের শেষ তারিখে সাহাবায়ে কেরামের উদ্দেশে একটি বিশেষ ভাষণ প্রদান করেন, তাতে  তিনি বলেনঃ লোক সকল! একটি মহান মাস তোমাদের ওপর ছায়াপাত করেছে। অতীব বরকতপূর্ণ এ মাসটি। এটা এমন একটি মাস যাতে এমন একটি রাত আছে, যা হাজার মাসের চেয়েও উত্তম। আল্লাহতায়ালা এর দিবাভাগে রোজা ফরজ করে দিয়েছেন এবং এর রাতের এবাদতকে সওয়াবের কাজ বানিয়েছেন।